«Είμαι θετικός στον κορωνοϊό, μη με πλησιάζετε» φώναζε σε αστυνομικούς 26χρονος όταν τον συνέλαβαν χθες, λίγο πριν από τα μεσάνυχτα, στην περιοχή της Βούλας, ενώ έσπαγε καθρέφτες αυτοκινήτων.

Ο νεαρός που είπε στους αστυνομικούς ότι επέστρεψε από το Λονδίνο φέρεται ότι προέβαλε αντίσταση κατά τη σύλληψή του και ότι έφτυσε αστυνομικούς στο πρόσωπο.

Το ίδιο έκανε και όταν τον οδήγησαν στο Αστυνομικό Τμήμα της περιοχής, μεταδίδει το ΑΠΕ-ΜΠΕ.

Σε βάρος του 26χρονου, ο οποίος έπρεπε να είναι σε καραντίνα λόγω επιστροφής του από το εξωτερικό, σχηματίστηκε δικογραφία. Παράλληλα, οι 14 αστυνομικοί που ήταν στο περιστατικό τέθηκαν σε καραντίνα.